KOMISIJOS REGLAMENTAS (EB) Nr. 1084/2004
2004 m. birželio 9 d.
leidžiantis nukrypti nuo Reglamento (EB) Nr. 2848/98 dėl žaliavinio tabako gamintojų ir pirminių perdirbėjų sutarčių dėl 2004 m. derliaus pasirašymo galutinio termino
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 7 straipsnį,
kadangi:
(1)
1998 m. gruodžio 22 d. Komisijos reglamento (EB) Nr. 2848/98, nustatančio Tarybos reglamento (EEB) Nr. 2075/92 taikymo taisykles dėl priemokų schemos, auginimo kvotų ir konkrečios pagalbos, suteikiamos augintojų grupėms žaliavinio tabako sektoriuje (2), 10 straipsnio 1 dalyje nustatyta, kad auginimo sutartys sudaromos iki gegužės 30 d., išskyrus force majeure atvejus. Laukdami, kol bus patvirtinta nauja paramos už žaliavinį tabaką schema pagal 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams (3), gamintojai ir pirminiai perdirbėjai per nustatytą laiką negalėjo sudaryti auginimo sutarčių. Todėl 2004 derliaus metams reikėtų atidėti tą galutinį terminą.
(2)
Šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 2848/98 10 straipsnio 1 dalies, auginimo sutartys dėl 2004 metų derliaus turi būti sudarytos, išskyrus force majeure atvejus, ne vėliau negu 2004 m. birželio 30 d.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje dienos.
Jis taikomas nuo 2004 m. gegužės 31 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 9 d.